বানিয়াচঙ্গ প্রতিনিধি ॥ বানিয়াচঙ্গ উপজেলার তফসিল ঘোষনা করেনি নির্বাচন কমিশন। তবুও বসে নেই বিএনপির সম্ভাব্য প্রার্থীরা। ইতি মধ্যেই ৪ বিএনপি নেতা প্রার্থীতা ঘোষনা করেছেন। তারা হলেন, উপজেলা বিএনপির সভাপতি মঞ্জুর উদ্দিন আহমেদ শাহীন ও সাধারণ সম্পাদক ফরহাদ হোসেন বকুল, জেলা বিএনপি নেতা শেখ বশির আহমেদ। ভোটারদের নিকট ভোট প্রার্থনাও করছেন তারা। তবে দলের নীতি নির্ধারকরা আগামীকাল সোমবার উপজেলা বিএনপির ১২৭ জন ও অঙ্গ সংগঠনের ৪০ জনকে নিয়ে একক প্রার্থী মনোনীত করতে জরুরী বৈঠক আহ্বান করেছেন। এদিকে প্রার্থীরা দলীয় ভোটারদের মন জয় করতে মরিয়া। তৃণমূল নেতারা বলছেন বিএনপির শক্তিশালী একক প্রার্থী চাই। বিএনপির দলীয় সূত্রে জানা যায়, সিটি কর্পোরেশন নির্বাচনের ন্যায় উপজেলা নির্বাচনে প্রতিদ্বন্দ্বিতা করবে বিএনপি। বিএনপির জাতীয় নির্বাহী কমিটির সহ-সাংগঠনিক সম্পাদক ...